Document ID: 32000D0302

Απόφαση της Επιτροπής
της 7ης Απριλίου 2000
περί τροποποιήσεως της απόφασης 95/124/ΕΚ για τον καθορισμό του καταλόγου των εγκεκριμένων ιχθυοτροφικών εκμεταλλεύσεων στη Γερμανία
[κοινοποιηθείσα υπό τον αριθμό Ε(2000) 994]
(Κείμενο που παρουσιάζει ενδιαφέρον για τον ΕΟΧ)
(2000/302/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 6,
Εκτιμώντας τα ακόλουθα:
(1) Τα κράτη μέλη μπορούν να αποκτήσουν, για τις ιχυθοτροφικές εκμεταλλεύσεις που ευρίσκονται σε μη εγκεκριμένη ζώνη όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), καθεστώς εγκεκριμένης εκμετάλλευσης απαλλαγμένης από ορισμένες νόσους ιχθύων.
(2) Ο κατάλογος των εγκεκριμένων εκμεταλλεύσεων στη Γερμανία καθορίστηκε με την απόφαση 95/124/ΕΚ της Επιτροπής(3), όπως τροποποιήθηκε τελευταία από την απόφαση 2000/173/ΕΚ(4).
(3) Η Γερμανία, με τις επιστολές της στις 17 Σεπτεμβρίου 1999 και 21 Δεκεμβρίου 1999, υπέβαλε στην Επιτροπή τα δικαιολογητικά σχετικά με την παραχώρηση καθεστώτος εγκεκριμένης εκμετάλλευσης ευρισκόμενης εντός μη εγκεκριμένης ζώνης, όσον αφορά τις νόσους ΛΑΝ και ΙΑΣ, σε ορισμένα ιχθυοτροφεία ευρισκόμενα στην Κάτω Σαξωνία, τη Βαυαρία και τη Βάδη-Βυρτεμβέργη, καθώς και τις εθνικές διατάξεις που διασφαλίζουν την τήρηση των σχετικών κανόνων για τη διατήρηση του καθεστώτος της έγκρισης.
(4) Η Επιτροπή και τα κράτη μέλη προέβησαν σε εξέταση των υποβληθέντων από τη Γερμανία δικαιολογητικών για τις εκμεταλλεύσεις αυτές.
(5) Από την εξέταση αυτή προκύπτει ότι ορισμένες από τις εκμεταλεύσεις ανταποκρίνονται στις απαιτήσεις που προβλέπει το άρθρο 6 της οδηγίας 91/67/ΕΟΚ.
(6) Ως εκ τούτου, οι υπόψη εκμεταλλεύσεις είναι επιλέξιμες για το καθεστώς της εγκεκριμένης εκμετάλλευσης που ευρίσκεται σε μη εγκεκριμένη ζώνη.
(7) Τα ανωτέρω ιχθυοτροφεία θα πρέπει να προστεθούν στον κατάλογο των εκμεταλλεύσεων για τις οποίες έχει δοθεί έγκριση.
(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 95/124/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 7 Απριλίου 2000.

Labels: 7
18
0
6